अब बात काडसिद्धेश्वर मंदिर की। यह पट्टडकल मंदिर समूह के उन मंदिरों में शामिल है जिसका निर्माण उत्तर भारतीय नागर शैली में किया गया है। आठवीं सदी में बना यह मंदिर वर्गाकार गर्भ गृह वाला है। गर्भ गृह में शिवलिंग प्रतिष्ठापित किया गया है। मंदिर का शिवलिंग काले पत्थरों का है जो बड़ा ही सुंदर दिखाई देता है। हालांकि मंदिर अब विखंडित अवस्था में है। हमले में मंदिर का आधा हिस्सा ध्वस्त हो गया है। इसकी मूर्तियां भी विखंडित दिखाई देती हैं।